**Распоред за времетраење на часовите и одморите при настава од далечина во ООУ„Гоце Делчев“Центар, Скопје**

Учење од далечина е интерактивна форма што обезбедува учење со употреба на информатичка технологија. Учењето од далечина вклучува виртуелна комуникација и дискусија.

Наставата за учениците од 4 до 9 одделение во основното образование во ООУ ,,Гоце Делчев” - Центар се реализира со учење на далечина. Во текот на денот согласно возраста на учениците ќе се одржуваат од 3 до 5 часови според распоред во траење од 30 минути и 5 минути за приклучување.

|  |  |
| --- | --- |
| **Час** | **Времетраење** |
|  | **Од** | **До** |
| 1. | 9.00 | 9.30 |
| 2. | 9.35 | 10.05 |
| 3. | 10.10 | 10.40 |
| **Голем одмор** | **10.40** | **11.00** |
| 4. | 11.00 | 11.30 |
| 5. | 11.35 | 12.05 |
| 6. | 12.10 | 12.40 |
| 7. | 12.45 | 13.15 |

**Упатства на учениците за учење од далечина**

* Учењето на далечина има статус на редовна настава.
* Сите часови одржани онлине и сите отсуства на ученикот се евидентираат.
* Користи полно име и презиме во е – маил адресата.
* Почитувај го распоредот на часови.
* Ако лекцијата треба да биде снимена тоа ќе го стори наставникот.
* Оценувањето ќе биде во договор со предметниот наставник.
* Биди вклучен со видео, крени рака кога сакаш да зборуваш.
* Биди облечен соодветно и пристојно.
* Не ги дефокусирај другите со виртуелната позадина, непристојни коментари.
* Употребувај слушалки, обезбеди тетратка за земање белешки.
* Заврши ги сите обврски пред да почне часот.
* Секогаш побарај помош од наставникот и родителите.
* Наставниците ќе бидат достапни во определено време за да одговорат на вашите прашања.
* Негувај култура на интернет комуникација,заблагодари се и одговори на секој добиениот маил или порака од наставникот.

За непочитување на правилата и не исполнување на твоите обврски ќе бидат информирани родителите.

**Упатства за родителите во поддршка за онлајн учењето**

* Направете распоред каде ќе учи вашето дете, колку време ќе се поминува во текот на денот и на што?
* Осигурете се дека детето има материјал и прибор за работа / пенкало листови, стабилна wi – fi врска и PDF reader.
* Обезбедете му пријатен простор и место за учење.
* Помогнете му на детето да разбере, не го учете!
* Проверете дали домашните и другите задачи се завршени.
* Помогнете му да ги разбере упатствата, инструкциите и пораки од наставникот и проверете дека е навремено одговорено на наставникот.
* Имајте секогаш во предвид дека сепак е дете, не правете притисок за завршување на задачата, не критикувајте!
* Охрабрувајте го секогаш, прашајте : „Што ново и интересно научи денес?”, ,,Што ти беше најголемиот предизвик? “ (не проблем – предизвик).
* Секогаш побарајте помош од наставникот разговарајте, не осудувајте го неговиот труд пред детето.
* Негувај култура на интернет комуникација,заблагодари се и одговори на секој добиениот маил или порака од наставникот.

Директор Наде Молеровиќ

изработиле:Слободанка Прелоговски, Сања Пејчиновска Крстиќ и Сузана Аврамовска